विन्सेंट वैन गो
विन्सेंट विलेम वैन गो (डच: Vincent Willem van Gogh, ३० मार्च १८५३ – २९ जुलाई १८९०) नीदरलैण्ड के अत्यंत प्रतिभावान चित्रकार थे जिनकी पर-प्रभाववादी चित्रकारी ने २०वीं शताब्दी की आधुनिक कला पर अमिट छाप छोड़ी है। इनके चित्र विशद रंगों और संवेदनाओं से भरे हैं। जीवनभर इन्हें कोई सम्मान नहीं मिला, बल्कि मानसिक रोगों से लड़ते रहे, अपना कान तक काट डाला और अंततः ३७ वर्ष की आयु में गोली मार कर आत्महत्या कर ली।
गुस्टाव क्लिम्ट
गुस्ताव क्लिम्त (Gustav Klimt ; 14 जुलाई, 1862 – 6 फरवरी, 1918) आस्ट्रिया के एक प्रसिद्ध चित्रकार थे। वे 'वियना सेस्सेसन आन्दोलन' ((Vienna Secession) के प्रमुख सदस्य थे। उन्होने चित्र, मुराल, स्केच और अन्य कलाओं का सृजन किया।